Հավելված N 257

Հայաստանի Հանրապետության առողջապահական

և աշխատանքի տեսչական մարմնի ղեկավարի

2020 թվականի հոկտեմբերի 9-ի N ԱԿ 1335 -Ա հրամանի

**ՔԱՂԱՔԱՑԻԱԿԱՆ ԾԱՌԱՅՈՒԹՅԱՆ ՊԱՇՏՈՆԻ ԱՆՁՆԱԳԻՐ**

**ԱՌՈՂՋԱՊԱՀԱԿԱՆ ԵՎ ԱՇԽԱՏԱՆՔԻ ՏԵՍՉԱԿԱՆ ՄԱՐՄՆԻ «ԶՎԱՐԹՆՈՑ» ՄԻՋԱԶԳԱՅԻՆ ՕԴԱՆԱՎԱԿԱՅԱՆԻ ՍԱՀՄԱՆԱՅԻՆ ԲԺՇԿԱՍԱՆԻՏԱՐԱԿԱՆ ՀՍԿԻՉ ԿԵՏԻ ՊԵՏ**

|  |
| --- |
| **1․Ընդհանուր դրույթներ** |
| * 1. **Պաշտոնի անվանումը, ծածկագիրը**   Առողջապահական և աշխատանքի տեսչական մարմնի (այսուհետ՝ Տեսչական մարմին) «Զվարթնոց» միջազգային օդանավակայանի սահմանային բժշկասանիտարական հսկիչ կետի (այսուհետ՝ Հսկիչ կետ) պետ (ծածկագիրը՝ 66-28.6-Ղ4-1):  **1.2. Ենթակա և հաշվետու է**  Հսկիչ կետի պետն անմիջական ենթակա և հաշվետու է Տեսչական մարմնի ղեկավարին:  **1.3. Ենթակա և հաշվետու պաշտոններ**  Հսկիչ կետի պետին անմիջական ենթակա և հաշվետու են Հսկիչ կետի աշխատողները**:**  **1.4. Փոխարինող պաշտոնի կամ պաշտոնների անվանումները**  Հսկիչ կետի պետի բացակայության դեպքում նրան փոխարինում է Հսկիչ կետի ավագ մասնագետը կամ Տեսչական մարմնի Երևան քաղաքի տարածքային կենտրոնի պետը կամ պետի տեղակալը կամ արևմտյան տարածքային կենտրոնի Էջմիածնի բաժնի պետ-տեսուչը։  **1.5. Աշխատավայրը**  Հայաստան, ք. Երևան 0042, Զվարթնոց միջազգային օդանավակայան |
| **2․ Պաշտոնի բնութագիրը**  **2.1. Աշխատանքի բնույթը, իրավունքները, պարտականությունները**   1. կազմակերպում և վերահսկում է կանխարգելիչ, բժշկական և սահմանափակող միջոցառումները, տալիս անհրաժեշտ խորհրդատվություն, 2. վերահսկում է փոխադրամիջոցի (ջրամատակարարման համակարգերի, թափոնների բոլոր տեսակների հավաքման և հեռացման համակարգերի), ինչպես նաև վարակների փոխանցողների և կրողների (միջատների, կրծողների և դրանց առկայության մասին վկայող հետքերի) հայտնաբերման նպատակով իրականացվող սանիտարական զննման աշխատանքները, 3. վերահսկում է մշտադիտարկման գործընթացը օդանավակայանի տարածքում տրանսմիսիվ վարակիչ հիվանդությունների փոխանցողների կամ դրանց հետքերի հայտնաբերման նպատակով և, անհրաժեշտության դեպքում, առաջարկում է տնտեսավարող սուբյեկտներին իրականացնել ախտահանիչ, միջատասպան, կրծողազերծման աշխատանքներ, 4. ապահովում է անձանց, բեռների, ապրանքների և տրանսպորտային միջոցների, ինչպես նաև ցանկացած ախտահանման, կրծողազերծման, միջատազերծման կամ ապաբաղարկման (դեկոնտամինացում) աշխատանքների նկատմամբ վերահսկողությունը, բացառությամբ կարանտին բուսասանիտարական հսկողության (վերահսկողության) ենթակա ապրանքներում, բեռներում և դրանք փոխադրող տրանսպորտային միջոցներում բույսերի վնասակար օրգանիզմներ հայտնաբերելու դեպքերի, 5. ապահովում է ժամանած փոխադրամիջոցում հիվանդ կամ հիվանդության կասկածով անձանց, վտանգավոր վարակիչ հիվանդությունների կրողների և (կամ) փոխանցողների հայտնաբերման դեպքում սանիտարակարանտինային հսկողություն իրականացնող պաշտոնատար անձանց կողմից անցումային կետերում պետական վերահսկող բոլոր մարմինների համապատասխան անհրաժեշտ գործողությունների համակարգման աշխատանքների իրականացումը, 6. ապահովում իր իրավասության շրջանակներում մարմնի կառուցվածքային ստորաբաժանումներից ստացված գրությունների պատասխանների նախագծերի նախապատրաստման աշխատանքները, 7. ապահովում է Տեսչական մարմնի այլ ստորաբաժանումների կողմից ներկայացված իրավական ակտերի նախագծերի վերաբերյալ մասնագիտական կարծիքի տրամադրումը, 8. ապահովում է Հայաստանի Հանրապետության սահմանի անցման կետերում բնակչության սանիտարահամաճարակային անվտանգության ապահովման ոլորտի օրենսդրության կատարելագործմանը, բացերի վերացմանն ուղղված առաջարկների ձևավորումն ու ներկայացումը։ 9. կազմակերպում է Զվարթնոց օդանավակայանի անցման կետով ՀՀ տարածք ժամանելիս կամ այդ տարածքից հեռանալիս սանիտարահամաճարակային բարեկեցության բնագավառում արտակարգ իրավիճակների առաջացման ռիսկի առկայության դեպքում սանիտարակարանտինային հսկողություն անձանց և տրանսպորտային միջոցների նկատմամբ, 10. կազմակերպում է Հայաստանի Հանրապետության բնակչության սանիտարահամաճարակային անվտանգության ապահովման ոլորտի` Հայաստանի Հանրապետության օրենքների և դրանց համապատասխան ընդունված իրավական ակտերի դրույթների կիրառման վերաբերյալ բացատրական աշխատանքներ իրականացումը, տեղեկացնում է Հայաստանի Հանրապետության տարածք ժամանող և տարածքից մեկնող քաղաքացիներին այդ ոլորտում իրենց իրավունքների և պարտականությունների մասին, իրազեկում և համապատասխան խորհրդատվության տրամադրում, 11. բնակչության առողջության և միջազգային փոխադրումների համար վտանգավոր, հանրային առողջապահության ոլորտում արտակարգ իրավիճակի ներուժ ունեցող և տարածքի սանիտարական պաշտպանության միջոցառումների իրականացում պահանջող վարակիչ հիվանդության կասկածով հիվանդ (դիակ) հայտնաբերելիս կազմակերպում և համակարգում է կանխարգելիչ, բժշկական և սահմանափակող միջոցառումների իրականացումը օդանավում և օդանավակայանում, 12. կազմակերպում է Զվարթնոց օդանավակայանի հսկողության առաջին գծում գտնվող զննման սենյակում անձանց բժշկական զննման աշխատանքների իրականացումը, անհրաժեշտության դեպքում ապահովում նրանց ժամանակավոր մեկուսացումն ու հոսպիտալացումը։   **Իրավունքները՝**   * Վերահսկողության իրականացման ընթացքում ստանալ անհրաժեշտ տեղեկատվություն համապատասխան ստորաբաժանումներից կամ այլ տեսչական մարմիններից, * Հսկիչ կետի առջև դրված գործառույթների և խնդիրների իրականացման հետ կապված հրավիրել խորհրդակցություններ՝ դրանց մասնակից դարձնելով համապատասխան մարմինների պաշտոնատար անձանց, մասնագետների և փորձագետների, * Հսկիչ կետի լիազորությունների շրջանակներում նախա­պատ­­­­րաս­տել առա­ջար­կու­թյուններ, տեղեկանքներ, զեկու­ցա­գրեր, * իր կող­մից սպասարկվող ոլորտին առնչվող համապատասխան մարմիններում կատարվող աշ­խա­տանք­­նե­րի ընթացքի մասին ներկայացնել զեկուցումներ:   **Պարտականությունները**՝   * Հսկել օդանավակայանի տարածքում պատշաճ սանիտարական վիճակի պահպանման աշխատանքները ՀՀ օրենսդրությամբ գործող նորմերին համապատասխան, * կազմել գրություններ և հաշվետվություններ ընթացիկ աշխատանքների վերաբերյալ, * ուսումնասիրել բնակչության սանիտարահամաճարակային անվտանգության ապահովման ոլորտը կարգավորող իրավական ակտերը և ներկայացնել համապատասխան առաջարկություններ, * ՀՀ օրենսդրության հնարավոր խախտումների դեպքում բացահայտել նպաստավոր պայմանները և դրանց վերացման ուղղությամբ ձևավորել առաջարկներ։ |
| **3․ Պաշտոնին ներկայացվող պահանջները**  **3.1. Կրթություն, որակավորման աստիճանը**  Բարձրագույն կրթություն:  **3.2. Մասնագիտական գիտելիքները**  Ունի գործառույթների իրականացման համար անհրաժեշտ գիտելիքներ:  **3.3. Աշխատանքային ստաժը, աշխատանքի բնագավառում փորձը**  Հանրային ծառայության առնվազն երեք տարվա ստաժ կամ չորս տարվա մասնագիտական աշխատանքային ստաժ կամ առողջապահության բնագավառում բժիշկ-համաճարակաբանի չորս տարվա աշխատանքային ստաժ:  **3.4. Անհրաժեշտ կոմպետենցիաներ**  **Ընդհանրական կոմպետենցիաներ՝**  1. Աշխատակազմի կառավարում  2. Քաղաքականության վերլուծություն, մոնիթորինգ  3. Որոշումների կայացում  4. Ծրագրերի կառավարում  5. Խնդրի լուծում  6. Բարեվարքություն  **Ընտրանքային կոմպետենցիաներ՝**   1. Բանակցությունների վարում 2. Փոփոխությունների կառավարում 3. Կոնֆլիկտների կառավարում 4. Ժամանակի կառավարում 5. Ելույթների նախապատրաստում և կազմակերպում 6. Ժողովների և խորհրդակցությունների կազմակերպում և վարում |
| **4․Կազմակերպական շրջանակը**  **4.1. Աշխատանքի կազմակերպման և ղեկավարման պատասխանատվությունը**  Պատասխանատու է համապատասխան մարմնի կառուցվածքային ստորաբաժանման աշխատանքների կազմակերպման և ղեկավարման համար:  **4.2. Որոշումներ կայացնելու լիազորությունները**  Կայացնում է որոշումներ համապատասխան մարմնի կառուցվածքային ստորաբաժանման աշխատանքների կազմակերպման և ղեկավարման շրջանակներում։  **4.3. Գործունեության ազդեցությունը**  Ունի գերատեսչական մակարդակում աշխատանքների կազմակերպման և իր լիազորությունների իրականացման արդյունքում այլ անձանց վրա ազդեցություն։  **4.4. Շփումները և ներկայացուցչությունը**  Շփվում և որպես ներկայացուցիչ հանդես է գալիս տվյալ մարմնի և այլ պետական մարմինների ներկայացուցիչների, ինչպես նաև պատվիրակված լիազորությունների շրջանակներում մասնակցում է օտարերկրյա պետությունների և միջազգային կազմակերպությունների ներկայացուցիչների հետ հանդիպումներին:  **4.5. Խնդիրների բարդությունը և դրանց լուծումը**  Իր լիազորությունների շրջանակներում բացահայտում, վերլուծում և գնահատում է իր կողմից ղեկավարվող կառուցվածքային ստորաբաժանման գործառույթներից բխող խնդիրները և դրանց տալիս լուծումներ։ |